Az 1. táblázat azt mutatja, hogy továbbra is Afrika az EU legnagyobb kedvezményezettje és az uniós tagállamok élelmezés- és táplálkozásbiztonsággal kapcsolatos hivatalos fejlesztési segélye a teljes támogatás 45 %-át vagy 1 663 millió EUR-t tesz ki. A beruházások földrajzi megoszlása nagyjából megegyezett a 2012. évi megoszlással.

Következésképpen az uniós szakpolitikai keret továbbra is kiemelkedően fontos marad. Amint ez a jelentés szemlélteti, az EU és tagállamai fenntartották a támogatás iránti határozott elkötelezettségüket, és egyes tagállamok jelentős mértékben növelték is támogatásukat.

A mezőgazdasági megélhetés, valamint az élelmezés- és táplálkozásbiztonság a politikai stabilitást, biztonságot és migrációt befolyásoló jelentős tényezők. Az 1,9 milliárd EUR nagyságú, „az afrikai stabilitás és az irreguláris migráció okainak kezelésével foglalkozó szükséghelyzeti uniós alap” foglalkoztatási lehetőségek megteremtéséhez nyújt támogatást, főként a vidéki területeken élő fiatalok és nők tekintetében. Az alap az élelmezés- és táplálkozásbiztonság ellenálló képességét is kiépíti, ezáltal segítve a migráció okainak kezelését.

Lényeges előrehaladás történik a globális élelmezésbiztonság javítása tekintetében. A globális éhezési index azt mutatja, hogy 2000 óta 27 %-kal csökkent az éhezés szintje a fejlődő országokban. Mindazonáltal a krónikusan alultáplált emberek teljes száma 795 millió körül van. Nemzeti, regionális vagy globális szintű válságforgatókönyveket létrehozó és/vagy azokkal fenyegető események együttállása mellett az éghajlatváltozás, a természeti erőforrások túlzott mértékű kiaknázása, a betegségek kockázata, az élelmiszerárak ingadozása/inflációja, a változó étrendek és a fegyveres konfliktusok továbbra is jelentős kockázatokat jelentenek az élelmezés- és táplálkozásbiztonság szempontjából. Továbbá, az országokon belüli társadalmi-gazdasági egyenlőtlenség jelentős mértékben növekedett, és ez az élelmezés- és táplálkozásbiztonságra is hatással van.

Ez egy nagyszerű példa arra, hogy hogyan harmonizálták az EU+ közös együttműködési stratégiát az etióp táplálkozási szakpolitika és tervezés támogatása érdekében. A tagállamok a stratégia segítségével egységesen lépnek fel, amikor a segélyhatékonysági kötelezettségvállalásaikkal kapcsolatos fellépéseiket mutatják be.

A koordináció továbbra is fontos szerepet játszik annak biztosításában, hogy az EU és tagállamai által nyújtott segélyek országos szinten hatékonyak legyenek, mert 45 országban a támogatást öt vagy annál több donor nyújtja. A bejelentett projektek száma jelentős mértékben növekedett: a 2012. évi 2 503 projektről 3 343 projektre 2014-ben. Összességében 109 országot támogattak. Harmincöt ország részesül a támogatás csaknem 80 %-ában.

A 4. szakpolitikai prioritás esetében a kifizetések összege 209 millió EUR-ról 133 millió EUR-ra csökkent. Ugyanakkor 40 országban továbbra is 102 szociális védelmi programot hajtanak végre, ami 8-cal több, mint a legutolsó jelentésben.

Az EU és tagállamai továbbra is biztosítják a politikák fejlesztési célú koherenciáját az élelmezés- és táplálkozásbiztonság területén. A politikák fejlesztési célú koherenciájáról szóló 2015. évi uniós jelentés a fejlődő országokra gyakorolt hatás meghatározása érdekében megvizsgálja az EU és tagállamai mezőgazdasági és halászati szakpolitikai kezdeményezéseit és összefoglalja a 2013 óta megtett stabil előrehaladást.

A 2. szakpolitikai prioritás keretében az EU és tagállamai aktívan támogatták a regionális és nemzeti szintű szakpolitikákat. Pánafrikai szinten továbbra is jelentős mértékben támogatták az átfogó afrikai mezőgazdasági fejlesztési program folyamatát. Ezen felül, az EU és különböző tagállamai támogatást nyújtottak a vidék átalakítása szempontjából kulcsfontosságú decentralizációs folyamatokhoz, és támogatták a földművelés, a halászat és az erdőgazdálkodás felelősségteljes irányítására vonatkozó önkéntes iránymutatások végrehajtását.

Az 1. szakpolitikai prioritás az EU és tagállamainak központi témája. A prioritás olyan intézkedéseket foglal magában, amelyek a mezőgazdasági kistermelőket a fenntartható intenzifikálásban támogatják, a szolgáltatásnyújtást javítják, a szegények érdekeit szolgáló kutatást és innovációt ösztönzik, a mezőgazdaságon kívüli foglalkoztatási lehetőségeket biztosítják és a mezőgazdasági kistermelőket az értéklánc kialakítása révén a piaccal összekapcsolják. Európa továbbra is a kutatás és innováció kulcsfontosságú támogatója maradt, ideértve a Nemzetközi Mezőgazdasági Kutatás Tanácsadó Csoportjának (CGIAR) Alapját (169 millió EUR), és a CGIAR-intézmények fontos bilaterális donorja volt (69 millió EUR). A mezőgazdasági kutatás-fejlesztésért létrejött európai kezdeményezés továbbra is a donorkoordináció hatékony platformja maradt és Európa számára erőteljes beleszólást biztosít a CGIAR reformjaiba.

Ez annak ellenére is így van, hogy számos tagállam esetében az ODA-kifizetések mértékének csökkentésére irányuló általános nyomás tapasztalható. A továbbra is jelentős mértékű beruházások, valamint az új szakpolitikák és programok az EU és tagállamainak az élelmezés- és táplálkozásbiztonsági szakpolitika megvalósítása iránti elkötelezettségét tükrözik.

4. EREDMÉNYBESZÁMOLÓ

Az első kétéves jelentéssel kapcsolatban a Tanács fontosnak tartotta megjegyezni az „élelmezés- és táplálkozásbiztonsági kötelezettségvállalások nyomon követésével kapcsolatos intézkedések kidolgozásának és harmonizálásának jelentőségét”.

Az Egyesült Királyság, Hollandia, Franciaország, valamint a Bizottság tudott összesített adatokat szolgáltatni valamennyi programjáról (4. táblázat). Azonban eltérő módszertanokat alkalmaztak, ami megnehezíti a megállapítások összehasonlítását és összegzését.

Számos példa van arra is, hogy egyedi programok és beavatkozások eredményeiről számoltak be. Az 5. táblázat ezek közül mutat be hármat.

E táblázatok azokat a méréstípusokat is bemutatják, amelyeket az eredmények beszámolási módszerének javítására lehet felhasználni.

4. táblázat: Vállalati eredménybeszámoló

Egyesült Királyság 3 500 000 ember élelmezésbiztonságát valósították meg, ideértve 1 800 000 nőt; A táplálkozási programok 28 500 000 5 éven aluli gyerekhez, szoptató és terhes nőhöz jutottak el; A területi jogok 5 800 000 ember esetében javultak. Hollandia 8 000 000 alultáplált embert értek el világszerte; 4 500 000 mezőgazdasági kistermelő termelési módszerei és piachoz való hozzáférése javult; 1 400 000 hektár föld tulajdonjogát biztosították világszerte, a tulajdonjogi igazolások felét nők számára állították ki. Bizottság 4 544 000 nő és gyermek élvezte a táplálkozással kapcsolatos programok előnyeit; 51 000 ember rendelkezik biztos földbirtoklási joggal; 528 000 ember számára nyújtottak tanácsadási szolgáltatásokat: 2 883 000 hektár mezőgazdasági és legelői ökoszisztéma továbbfejlesztett földgazdálkodási gyakorlatokkal; 988 000 élelmezésügyi szempontból rászoruló ember részesült támogatásban szociális transzferek révén. Franciaország 800 000 családi gazdaság húzott hasznot szubszaharai-afrikai projektekből.

5. táblázat: Eredménybeszámoló — a beavatkozások egyedi példái

Ausztria Örményországban 1 400 mezőgazdasági kistermelő vett részt szövetkezeti tevékenységekben, ami kisméretű feldolgozó vállalkozások létrehozásához és a szövetkezeti tanácsokban részt vevő női tagok számának 33 %-kal való növekedéséhez vezetett. Írország Malawiban több, mint 13 000 000 narancssárga húsú édesburgonya szárát értékesítették 44 200 háztartás számára, és az egyéni multiplikátorok átlagosan 118 EUR-t kerestek a szárak értékesítésén. A háztartások reáljövedelme a 2010. évi 199 EUR-ról több mint kétszeresére, 384 EUR-ra nőtt 2014-ben. A beavatkozások a hiányos táplálkozás arányának csökkentéséhez is hozzájárultak, amely a 2010. évi 47 %-os arányról 42 %-ra csökkent 2014-ben. Spanyolország A mali táplálkozási program keretében 56 000 gyermek számára biztosítottak A-vitamin kiegészítőt és féregtelenítést, 520 nőt támogattak a táplálkozásügyi szempontokat magában foglaló mezőgazdaság segítségével és 12 falut láttak el működő ivóvízhálózattal.

Az EU és tagállamai nagyon is tudatában vannak az eredménybeszámolási módszer javításának szükségességével, és a képességek és rendszerek megerősítésén dolgoznak a programjaikon belül és a partnerintézményekkel közösen elért eredményekről is beszámoló adatok létrehozása érdekében. Ugyanakkor valamennyi donor figyelembe vette az eredmények sokszínű és összetett beavatkozások közötti összesítésével és szintetizálásával kapcsolatos kihívásokat. Az EU és tagállamai között további együttműködés szükséges a megalapozott és realisztikus beszámolási keret finomítása céljából.

5. TEMATIKUS HANGSÚLY

A Tanács kérésének megfelelően e jelentés mélyrehatóbban megvizsgál két témát: a táplálkozás javítását, valamint az inkluzív élelmiszeripari láncokat és rendszereket.

A táplálkozás javítása

A nagyobb élelmiszertermelés és az élelmiszerek jobb rendelkezésre állásának biztosítása önmagában nem elég: ezeknek együtt kell járniuk a megfizethető, biztonságos és tápláló élelmiszerekhez való hozzáférés és ezen élelmiszerek elfogyasztásának biztosításával. Az alultápláltság évente több, mint 3,1 millió gyermek esetében a legfőbb halálozási ok. 2015-ben több, mint 159 millió gyermek esetében jelentették a növekedés leállását.

A G8-ak brit elnöksége alatt elindított 2013. évi „táplálkozás a növekedésért” elnevezésű kezdeményezés következtében fokozott figyelem hárult a táplálkozásra, amely nagyobb beruházások iránti kötelezettségvállalásokhoz vezetett. A táplálkozás fontosságát a táplálkozásról szóló második nemzetközi konferencia keretében, 2014-ben elfogadott táplálkozásról szóló római nyilatkozat, valamint a G20-ak élelmezésbiztonságról és táplálkozásról szóló kerete is megerősítette. Következésképpen az éhezés felszámolása lett a második cél az ENSZ fenntartható fejlesztési céljai között, amely a hiányos táplálkozás valamennyi formájának 2030-ig történő megszüntetését célozza meg.

A tagállamok és az EU úttörő szerepet játszottak az élelmezés javításával kapcsolatos globális menetrend előmozdításában és finanszírozásában. Az EU elkötelezetten támogatja a partnerországokat abban, hogy 7 millió gyermek növekedésbeni elmaradását csökkentsék 2025-ig, és 2014 és 2020 között több, mint 3,5 milliárd EUR-t utalt ki ezen ambiciózus cél elérésére. Az Egyesült Királyság kormánya kötelezettséget vállalt 50 millió, máskülönben éhező ember táplálkozásának 2020-ig történő javítására, és – a „táplálkozás a növekedésért” elnevezésű kezdeményezés aláíró feleivel együtt – 20 millió gyermek növekedésbeni elmaradását megakadályozó intézkedések megtételére.

A német kormány 2014-ben elsőrendű prioritásnak minősítette az élelmezésbiztonságot és táplálkozást, és elindította az „Egy világ — Éhezés nélkül” elnevezésű különleges kezdeményezést. Hollandia a fennálló éhezés és hiányos táplálkozás felszámolását tette meg három élelmezés- és táplálkozásbiztonsági szakpolitikai prioritásai közül az első prioritásnak és megerősítette a táplálkozással kapcsolatos tevékenységeit. Írország az éhezéssel foglalkozó munkacsoport 2008. évi jelentésében prioritásként határozta meg az anyai és gyermekkori táplálkozás kezelését, és továbbra is teljesíti a 2013-ban tett, az „Irish Aid” elnevezésű program táplálkozás területén tett beruházásainak 2020-ig való megduplázása iránti kötelezettségvállalását.

Az EU és tagállamai multiszektorális megközelítést alkalmaznak az alultápláltság elleni küzdelem során, amely annak biztosítását is magában foglalja, hogy a mezőgazdaság növekvő mértékben hozzájáruljon a táplálkozás javításához.

3. szövegdoboz A mezőgazdasági és táplálkozási oktatás integrálása a fiatal gyermekek táplálkozásának javítása érdekében Az élelmezésbiztonsági beavatkozások és a részvételen alapuló táplálkozási oktatás nagymértékben javítja a gyermekek étrendjét és hatással lehet a növekedésbeni elmaradásra. Az ENSZ Élelmezési és Mezőgazdasági Szervezete – amelyet Belgium, az EU és Németország támogat pénzügyileg – 49 500 kiszolgáltatott helyzetben lévő család és 11 000 6 és 23 hónap közötti fiatal gyermek élelmezésbiztonságát, étrendjét és tápláltsági állapotát javító projekteket hajtott végre Malawiban és Kambodzsában. A megközelítés a helyi mezőgazdaság és élelmiszerrendszerek diverzifikálását kombinálta a csecsemők és fiatal gyermekek táplálására vonatkozó táplálkozási oktatással, és a programmal kapcsolatos tapasztalatok levonásához vezetett.

A tagállamok jó eredményeket érnek el a táplálkozási programok partnerországokban való támogatása terén. Spanyolország és Belgium Maliban támogatnak táplálkozási programokat. Hollandia, az Egyesült Királyság, Franciaország, Németország, Írország és az EU tevékenyen támogatják a táplálkozás javításáért (SUN) mozgalmat, és táplálkozási beruházásaikat a SUN mozgalom és a Globális Táplálkozási Jelentés révén teszik a nyilvánosság számára láthatóvá.